3. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. Α/25815 της 22/24 Νοεμ. 1988 (ΦΕΚ Β΄ 859) Σύσταση – Συγκρότηση Υπηρεσιακών Συμβουλίων υπαλλήλων του Υπουργείου Εθνικής Οικονομίας. Έχοντας υπόψη: 1.Τις διατάξεις: α.του άρθρ.4 του Π.Δ. 611/77 «Υπαλληλικός Κώδικας» β.του άρθρ.14 του Νόμ. 1586/1986 «Βαθμολογική διάρθρωση θέσεων του δημοσίου, ΝΠΔΔ και των Ο.Τ.Α. και άλλες διατάξεις». γ.του άρθρ. 23 παρ. 17, 18 και 19 του Νόμ. 1735/87 «προσλήψεις στο δημόσιο τομέα κοινωνικός έλεγχος στη Δημόσια Διοίκηση κ.λ.π.». 2.Τις διατάξεις του Π.Δ. 545/88 (ΦΕΚ 254/τ.Α΄ / 16.11.88) «περί Οργανισμού του Υπουργείου Εθνικής Οικονομίας», αποφασίζουμε: 1.Συνιστούμε στο Υπουργείο Εθνικής Οικονομίας 2 Υπηρεσιακά Συμβούλια Α΄ και Β΄, τα οποία συγκροτούνται το καθένα ως εξής: α)Από έναν αντιπρόεδρο, σύμβουλο ή πάρεδρο του Συμβουλίου της Επικρατείας ή αντιπρόεδρο του Αρείου Πάγου ή αρεοπαγίτη ή αντιπρόεδρο, σύμβουλο ή πάρεδρο του Ελεγκτικού Συνεδρίου ή έναν πρόεδρο εφετών ή εφέτη των πολιτικών ή διοικητικών δικαστηρίων ή έναν σύμβουλο ή πάρεδρο του Νομικού Συμβουλίου του κράτους που ορίζεται με τον αναπληρωτή του. Ο Δικαστικός λειτουργός ή ο σύμβουλος ή ο πάρεδρος του Νομικού Συμβουλίου του Κράτους ορίζεται πρόεδρος του υπηρεσιακού συμβουλίου. β)Από δύο μονίμους υπαλλήλους με βαθμό Α΄ προϊσταμένους Δ/νσεων με τους αναπληρωτές τους μονίμους υπαλλήλους με βαθμό Α΄. γ)Από δύο αιρετούς εκπροσώπους των υπαλλήλων με τους αναπληρωτές τους. Η παρ. 1 τροποποιήθηκε ως άνω από την παρ. 1 της 28936/19 Ιουν.–9 Ιουλ. 1990 (ΦΕΚ Β΄ 416), απόφ. Υπ. Εθν. Οικονομ. 2.Γραμματέας για το κάθε ένα από τα παραπάνω Συμβούλια ορίζεται υπάλληλος του Υπουργείου με βαθμό τουλάχιστον Β΄ με τον αναπληρωτή του. 3.Οι αρμοδιότητες των ανωτέρω Υπηρεσιακών Συμβουλίων καθορίζονται ως ακολούθως: Α.Υπηρεσιακό Συμβούλιο Αρμόδιο να κρίνει επί των πάσης φύσεως θεμάτων Υπηρεσιακής κατάστασης των μονίμων υπαλλήλων των Κλάδων: ΠΕ Οικονομικού, ΠΕ Τεχνικών, ΠΕ Μεταφραστών – Διερμηνέων, ΠΕ Βιβλιοθηκονόμων, ΠΕ Λοιπών Ειδικοτήτων (Προσωρινός), ΤΕ Διοικητικού – Λογιστικού (πλην της ειδικότητας των Στατιστικών), ΤΕ Τεχνολογικών Εφαρμογών, Δε Διοικητικού – Λογιστικού (πλην της ειδικότητας των Στατιστικών), ΔΕ Δακτυλογράφων – Στενογράφων, ΔΕ Μεταφραστών – Διερμηνέων, ΔΕ Τεχνικού (πλην της Ειδικότητας των Κτηματογράφων), ΔΕ Τηλεφωνητών, ΥΕ Επιμελητών, ΥΕ Προσωπικού καθαριότητας, ΥΕ Φυλάκων – Νυχτοφυλάκων καθώς και των υπαλλήλων με σύμβαση εργασίας ιδιωτικού δικαίου όλων των ειδικοτήτων. Β.Υπηρεσιακό Συμβούλιο Αρμόδιο να κρίνει επί των πάσης φύσεως θεμάτων Υπηρεσιακής Κατάστασης των  μονίμων υπαλλήλων  των  κλάΑντί για τη σελ. 277(θ) Σελ. 277(ι) Τεύχος 1251-Σελ. 123 Υπηρεσιακά Συμβούλια 24.Γ.β.1-3 δων:ΠΕ Στατιστικών ΠΕ Πληροφορικής ΠΕ Επιμελητών Εκδόσεων, ΤΕ Διοικητικού – Λογιστικού (μόνο την ειδικότητα των Στατιστικών), ΤΕ Πληροφορικής, ΤΕ Βιβλιοθηκονόμων, ΤΕ Γραφικών Τεχνών, ΔΕ Διοικητικού – Λογιστικού (μόνο την ειδικότητα των Στατιστικών), ΔΕ Τεχνικού (μόνο την ειδικότητα Κτηματογράφων), ΔΕ Προσωπικού Η/Υ, ΔΕ Επιμελητών Εκδόσεων, ΔΕ Τυπογραφίας και ΥΕ Εργατών, καθώς και των υπαλλήλων με σύμβαση εργασίας ιδιωτικού δικαίου όλων των ειδικοτήτων (άρθρ.35 Νόμ.992/1979). Σύμφωνα με την 70565/5-7 Νοεμ. 1991 (ΦΕΚ Β΄ 910), απ. Υπ. Εθν. Οικονομίας, οι αρμοδιότητες των άνω Α΄ και Β΄ καθορίσθηκαν ως εξής: «Το υπηρεσιακό Συμβούλιο του Υπουργείου Εθνικής Οικονομίας (το Α΄), αρμόδιο να κρίνει τα πάσης φύσεως θέματα υπηρεσιακής κατάστασης των μονίμων υπαλλήλων όλων των κλάδων και των υπαλλήλων με σχέση εργασίας ιδιωτικού δικαίου όλων των ειδικοτήτων του ΥΠΕΘΟ και Υπηρεσιακό Συμβούλιο της Γενικής Γραμματείας ΕΣΥΕ (το Β΄), αρμόδιο να κρίνει τα πάσης φύσεως θέματα υπηρεσιακής κατάστασης των μονίμων υπαλλήλων όλων των κλάδων και των υπαλλήλων με σχέση εργασίας ιδιωτικού δικαίου όλων των ειδικοτήτων της Γ.Γ. ΕΣΥΕ». 4.Οι υποθέσεις που εκκρεμούν στα υφιστάμενα υπηρεσιακά συμβούλια και για τις οποίες δεν έχει ληφθεί απόφαση, κρίνονται από τα υπηρεσιακά συμβούλια που συνιστώνται με την απόφαση αυτή. 5.(Καταργήθηκε από την Α/2362/26 Ιαν. –1 Φεβρ. 1989, ΦΕΚ Β΄ 76, απ. Υπ. Εθνικής Οικονομίας). 